Hotel Tannishus skal igen renovere sin svømmehal efter brand.

Søndag formiddag rykkede brandfolk fra Hirtshals og Sindal ud for at slukke en brand på Hotel Tannishus ved Tversted Strand i Bindslev. Branden opstod formentlig i en sauna. Beredskabet var lidt bekymrede for, at flammerne kunne for betydning for et klorlager under hallen. Men da ilden var forholdsvis isoleret, bredte den sig ikke til lageret. Hele svømmehallen blev røg- og sodskadet ved branden. Svømmehallen var nyrenoveret, og nu skal hotellet altså igen til at renovere stedet.